లక్నో: సమాజ్వాదీ పార్టీలో తలెత్తిన అధిపత్య పోరు, ములాయం సింగ్పై అఖిలేష్ తిరుగుబాటు బావుటా, పార్టీ పగ్గాలు చేపట్టడం...ఇలా ఇటీవల ములాయం కుటుంబంలో చోటుచేసుకున్న పరిణామాలపై ములాయం సింగ్ రెండో భార్య సాధనా యాదవ్ తొలిసారిగా పెదవి విప్పారు. నెల రోజుల క్రితం ములాయం కుటుంబంలో తలెత్తిన విభేదాలకూ తానెంత మాత్రం కారణం కాదని ఆమె తెలిపారు. అఖిలేష్ మరోసారి ముఖ్యమంత్రి కావాలని తాను కోరుకుంటున్నట్టు చెప్పారు.మంగళవారం మీడియాతో మాట్లాడుతూ, యాదవ్ కుటుంబంలో విభేదాలు తెలెత్తడం తననెంతో బాధించిందని, అయితే ఇందుకు తానెవరినీ నిందించడం లేదని అన్నారు. 'రామ్గోపాల్ యాదవ్జీ ములాంయకు చాలా సన్నిహితుడు. వారిద్దరి మధ్య ఏమి జరిగిందో తెలియదు. రామ్గోపాల్ భార్య చనిపోయినప్పుడు ఆయనను నేను ఓదార్చాను. ఆయన కుమారుడు వివాహం సమయంలో అక్కడే ఉండి సహాయం చేశాను. ఏదిఏమైనా పార్టీ వ్యవస్థాపకుడైన ములాయంను అవమానించకుండా ఉండాల్సింది' అని ఆమె అభిప్రాయపడ్డారు. శివపాల్ యాదవ్ గురుంచి అడిగినప్పుడు, ఆయనను కూడా అవమానించి ఉండరాదని, ఆయన చేసిన తప్పేమీ లేదని అన్నారు.  ములాయంకు, పార్టీకి శివపాల్  ఎంతో సేవ చేశారని అన్నారు. అఖలేష్ యాదవ్ గురించి మాట్లాడుతూ, అతన్ని ఎవరో తప్పుదోవ పట్టించారని, అఖిలేష్ ఎప్పుడూ ములాయంకు, తనకు ఎంతో గౌరవం ఇచ్చేవాడని తెలిపారు. అఖిలేష్ను తాను ఒక కొడుకుగానే చూసేదాన్నని చెప్పారు. ఎన్నో త్యాగాలు తాను చేశానని, భగవంతుడికి అన్నీ తెలుసునని చెప్పారు. ములాయం సింగ్ యాదవ్కు తాను రాజకీయ సలహాలు ఇచ్చేదానినని చెప్పుకొచ్చారు. తన కుమారుడు ప్రతీక్ రాజకీయాల్లోకి రావాలన్నదే తన కోరికని, అయితే తాను మాత్రం ఎన్నడూ రాజకీయాల్లోకి రానని, ములాయంకు కూడా తాను రాజకీయాల్లోకి రావడం ఇష్టం లేదని సాధనా యాదవ్ చెప్పారు.
lakno: samajwadi paartiiloo talettina adhipatya poru, mulayam singpai akhilesh tirugubaatu bavuta, party paggaalu chepattadam...ilaa iteevala mulayam kutumbamlo chotuchesukunna parinaamaalapai mulayam sing rendo bharya saadhanaa yadav tolisaarigaa pedavi vippaaru. nela rojula kritam mulayam kutumbamlo talettina vibhedaalakuu taanenta maatram kaaranam kaadani aame telipaaru. akhilesh marosari mukhyamantri kaavaalani taanu korukuntunnattu cheppaaru.mangalavaaram meediatho maatlaadutuu, yadav kutumbamlo vibhedaalu telettadam tananentho baadhinchindani, ayithe induku taanevarinee nindinchadam ledani annaru. 'ramgopal yadavji mulaanyaku chala sannihitudu. vaariddari madhya emi jarigindo teliyadu. ramgopal bharya chanipoyinappudu aayananu nenu odaarchaanu. aayana kumarudu vivaham samayamlo akkade undi sahayam cheshaanu. ediyemaina party vyavasthaapakudaina mulaayamnu avamaninchakunda undaalsindi' ani aame abhipraayapaddaaru. shivapal yadav gurunchi adiginappudu, aayananu kuudaa avamaaninchi undaraadani, aayana chesina tappemi ledani annaru.  mulaayanku, paarteeki shivapal  entho seva chesarani annaru. akhalesh yadav gurinchi maatlaadutuu, atanni evaro tappudova pattinchaarani, akhilesh eppuduu mulaayanku, tanaku entho gowravam ichevaadani telipaaru. akhileshnu taanu oka kodukugaane chusedaannani cheppaaru. enno tyaagaalu taanu chesanani, bhagavantudiki annee telusunani cheppaaru. mulayam sing yaadavku taanu rajakeeya salahalu ichedaaninani cheppukochaaru. tana kumarudu pratik rajakeeyaalloki ravalannade tana korikani, ayithe taanu maatram ennaduu rajakeeyaalloki raanani, mulaayanku kuudaa taanu rajakeeyaalloki ravadam ishtam ledani saadhanaa yadav cheppaaru.